་གཏོར་མ་ལོངས། །བཅོལ་བའི་ལས་ཀུན་ཁྱོད་ཀྱིས་སྒྲུབས། །དེའི་རྗེས་གཏེར་སྟོན་ཞང་
ཁྲོམ་གྱིས། །གསང་མཛོད་གཏེར་གནས་རྣམ་གཉིས་ནས། །ཟབ་གཏེར་དངོས་སུ་ཕྱུང་བའི་
ཚེ། །བསྟན་སྲུང་དམ་ཅན་རྒྱ་མཚོ་ཡིས། །ཇི་ལྟར་ཁས་བླངས་དམ་བཅས་པ། །དུས་འདིར་དྲན་
མཛོད་གཏོར་མ་ལོངས། །བཅོལ་བའི་ལས་ཀུན་ཁྱོད་ཀྱིས་སྒྲུབས། །ད་ལྟ་སྔགས་འཆང་བདག་
ཅག་གིས། །དཀྱིལ་འཁོར་མཆོད་རྟེན་ལུས་དཀྱིལ་གསུམ། །བཀོད་ནས་དམ་རྫས་ཚོགས་བྱས་
ཏེ། །བསྙེན་སྒྲུབ་ལས་སྦྱོར་འབད་པའི་ཚེ། །བསྟན་སྲུང་དམ་ཅན་རྒྱ་མཚོ་ཡིས། །ཇི་ལྟར་ཁས་
བླླངས་དམ་བཅས་པ། །དུས་འདིར་དྲན་མཛོད་གཏོར་མ་ལོངས། །བཅོལ་བའི་ལས་ཀུན་ཁྱོད་
ཀྱིས་སྒྲུབས། །དེའི་གཏོར་གཞོང་དུ། སྨན་འབྲུ་གསེར་སྐྱེམས་བཤམས་སྨན་རཀ་བྲན་ཏེ། བརྟན་མ་སྐྱོང་བ་ནི། ཧཱུྃ། ང་ནི་ཟིལ་
གནོན་འབར་བ་སྟེ། །བཀའ་ཡི་འཁོར་དུ་གཏོགས་པ་ཡི། །བོད་ཁམས་སྐྱོང་བ་བརྟན་མའི་
ཚོགས། །ལས་ལ་འབོད་དོ་འདིར་གཤེགས་ཤིག །ཀྱེ། མཛེས་མ་ལྷ་ཡི་བུ་མོ་བཞི། །བརྗིད་
140

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ལྡན་གནོད་སྦྱིན་ལྕམ་མོ་བཞི། །མི་སྡུག་བདུད་ཀྱི་བུ་མོ་བཞི། །སྣ་ཚོགས་རྒྱན་ལྡན་རོལ་གར་
བསྒྱུར། །འཁོར་དང་ཡང་འཁོར་བསམ་མི་ཁྱབ། །བོད་ཁམས་སྐྱོང་བའི་སྲུང་མར་
བསྐོས། །སྔོན་གྱི་ཐ་ཚིག་ཇི་བཞིན་དུ། །དམ་ལས་མ་འདའ་དམ་ཚིག་སྲུངས། །སྔར་བཅོལ་
ལས་གྲུབ་གཏང་རག་འབུལ། །ཕྱིས་བཅོལ་ལས་ཀྱི་ཞུ་སྐྱེམས་འབུལ། །ད་ལྟ་འཆོལ་པའི་གཉེར་
ཟན་འབུལ། །རིན་ཆེན་གཞོང་པ་ཡངས་པ་རུ། །དཀར་མོ་འབྲུ་ཡི་ཁུ་ཆང་ལ། །རིན་ཆེན་གསེར་
སྣོད་འབྲུ་སྣར་བཅས། །འདོད་ཡོན་ལོངས་སྤྱོད་འདི་འབུལ་གྱི། །བཞེས་རོལ་དགྱེས་ཤིང་ཚིམ་
གྱིས་ལ། །སངས་རྒྱས་བསྟན་སྲུང་ཆོས་འཁོར་བསྐོར། །སྔགས་འཆང་སྒྲུབ་པོའི་སྡོང་གྲོགས་
མཛོད། །བཅོལ་བའི་ཕྲིན་ལས་མྱུར་སྒྲུབས་ཤིག །ལ་ལཱ། ལི་ལཱི། མ་མ། ཏིང་ཏིང༌། ཀཱ་མ་གུ་
ཎ་པཱུ་ཛ་ཁཱ་ཧི། རྟ་བྲོ་ནི། གཏོར་གཞོང་ཁ་སྦུབས་པའི་འོག་ཏུ་དགྲ་བགེགས་ཐམས་ཅད་མནན་པར་བསམས་ལ། ཧཱུྃ། སྟོང་གསུམ་
སྟོང་གི་འཇིག་རྟེན་ན། །ཀུན་ཀྱང་འཇམ་དཔལ་གཤིན་རྗེའི་གཤེད། །ནམ་མཁའ་ས་གཞི་བར་
སྣང་ཀུན། །ཁྲོ་བོ་ཁྲོ་མོ་ཁྲོ་ཆུང་གང༌། །ཐམས་ཅད་འདུས་པའི་ངང་ཉིད་ལས། །རྐང་པ་གཡས་
141

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
པས་བྲོ་བརྡུངས་པས། །ཕོ་སྲི་ཐམས་ཅད་གཡས་སུ་མནན། །རྐང་པ་གཡོན་པས་བྲོ་བརྡུངས་
པས། །མོ་སྲི་ཐམས་ཅད་གཡོན་དུ་མནན། །གཉིས་སུ་མེད་པར་བྲོ་བརྡུངས་པས། །ཆུང་སྲི་
སྲི་རྡུལ་དུ་རློག །བྲོ་འདི་ཡེ་ཤེས་ཆེན་པོའི་བྲོ། །དགྲ་རྣམས་ཐལ་བར་བརླག་པའི་བྲོ། །བདུད་
རྣམས་ཕྱེ་མར་འཐག་པའི་བྲོ། །དེ་ཕྱིར་གླུ་བྲོ་རྒྱུན་མི་འཆ༷ད། །ཤར་དུ་ཞི་བའི་བྲོ་བརྡུངས་
པས། །དགྲ་བགེགས་དམ་སྲི་ཞི་བར་ཤོག །ལྷོ་རུ་རྒྱས་པའི་བྲོ་བརྡུངས་པས། །ཚེ་དང་བསོད་
ནམས་རྒྱས་པར་ཤོག །ནུབ་ཏུ་དབང་གི་བྲོ་བརྡུངས་པས། །ལྷ་འདྲེ་མི་གསུམ་དབང་དུ་
སྡུད། །བྱང་དུ་དྲག་པོའི་བྲོ་བརྡུངས་པས། །དགྲ་བགེགས་དམ་སྲི་སྒྲོལ་བར་ཤོག །མྱེ་ཨ་ཀྲོ་ཏེ་
ཀ་ཡ་མཱནྟ་ཀ་ཀཱ་ལ་རུ༌པ། ཧྲཱིཿཥྚི༌བི་ཀྲྀ་ཏཱ་ན་ན་ཧཱུྃ་ཕཊ། སརྦ་བ་ཡཱ་པ་ཀཱ་རི་ཎཾ་ཤཱནྟིཾ་ཀུ་རུ་སྭཱ་
ཧཱ། སརྦ་ཨཱ་ཡུཿཔུཎྱེ་པུཎྚི་ཀུ་རུ་སྭཱ་ཧཱ། སརྦ་ཏྲཻ་ལོ་ཀྱ་ཝ་ཤཾ་ཀུ་རུ་སྭཱ་ཧཱ། སརྦ་ཤ་ཏྲཾ་ཨ་མུ་ཀཾ་མཱ་ར་ཡ་
ཕཊ། དངོས་གྲུབ་བླང་བ་ནི། ཧཱུྃ། མི་གནས་མི་དམིགས་ཆོས་སྐུ་དག་པ་ལ། །མ་འགགས་རང་
མདངས་འཇམ་དཔལ་ཡེ་ཤེེས་སེམས། །རང་རྩལ་རོལ་པ་ཕྱག་རྒྱ་ཟིལ་གནོན་ཆེ། །གཙོ་དང་
142

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
འཁོར་བཅས་ཡེ་ཤེས་སྒྱུ་མའི་གར། །སྣ་ཚོགས་སྟོན་མཛད་རོལ་པར་ཆུབ་པའི་ཚོགས། །དུས་
འདིར་བདག་ལ་དངོས་གྲུབ་བསྩལ་དུ་གསོལ། །ཀྱེ། རྡོ་རྗེ་སྲིན་པོའི་ནམ་ལངས་ཉེ། །བསྐྱེད་
རྫོགས་མན་ངག་མཐའ་རུ་ཕྱིན། །བཟླས་བརྗོད་དགོངས་པ་ཀློང་དུ་གྱུར། །སྒྲུབ་པའི་ཞག་ཀྱང་
ཐེམས་ལགས་ཀྱི། །དངོས་གྲུབ་སྩོལ་བའི་དུས་ལ་བབ། །དམིགས་བཅས་ཐུན་མོང་ཚེ་བསོད་
དཔལ། །སྲིད་ཞིའི་ཕུན་ཚོགས་ཕྲིན་ལས་བཞི། །གང་བསམ་འགྲུབ་པའི་དངོས་གྲུབ་
སྩོལ། །དམིགས་མེད་དོན་དམ་དངོས་གྲུབ་ཆེ། །བསྩལ་དང་སྩོལ་བ་མི་མངའ་ཡང༌། །ཡེ་ཁྱབ་
འོད་གསལ་འདུས་མ་བྱས། །ཆོས་སྐུ་འབྱམས་ཀླས་འགྲུབ་པར་མཛོད། །ཨོཾ་ཡ་མཱནྟ་ཀ་ཀཱ་ཡ་
ཝཱཀ་ཙིཏྟ༌གུ༌ཎ་ཀཱརཡ་སརྦ་སིདྡྷི༌ཕ༌ལ༌སཱ་དྷ་ཀ་སྱ་པྲ་ཡཙྪནྟུ། །ཞེས་སྨན་རཀ་གཏོར་མར་ཅུང་ཟད་རོལ། །བཤགས་པ་
ནི། ཧོཿ ཕྱག་རྒྱ་ཆེན་པོའི་ལྷ་ཚོགས་དགོངས་སུ་གསོལ། །བདག་ཅག་མ་རིག་འཁྲུལ་བའི་དབང་
སོང་བས། །བསྐྱེད་རྫོགས་བཟླས་བརྗོད་འཆལ་ཞིང་ནོར་འཁྲུལ་ཉམས། །དམ་རྫས་མ་ཚང་
ཕྲིན་ལས་སྦྱོར་ཁ་ལོག །རྩ་བ་ཡན་ལག་དམ་ཚིག་ལས་འདས་དང༌། །ཆད་ལྷག་འགལ་ནོངས་
143

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གྱུར་པ་དེ་ཐམས་ཅད། །མ་གཤིན་དྲེགས་པའི་ཚོགས་ལ་མཐོལ་ལོ་བཤགས། །རབ་གནོང་
འགྱོད་པས་སྙིང་ནས་བཤགས་ཟིན་གྱི། །ལྷ་ཚོགས་རྣམས་ཀྱིས་བཟོད་ཅིང་ཚངས་པར་
མཛོད། །བཤགས་ཀྱང་མི་འཚལ་ཚངས་པར་མི་དགོངས་ན། །ལྷ་ཚོགས་ཡོངས་ཀྱི་སྒྲིབ་པར་མི་
འགྱུར་རམ། །དེ་བས་བདག་ལ་ཚངས་པའི་དངོས་གྲུབ་སྩོལ། །ཅེས་དང༌། ཡ་མ་རཱ་ཛའི་ཡིག་བརྒྱ་ཅི་ནུས་
འབད། གཤེགས་བསྡུ་སྤྲོ་ན། ཧོཿ རང་རིག་གདོད་མའི་ཟིལ་གནོན་ལ། །གཤེགས་སུ་གསོལ་བ་མེད་
མོད་ཀྱང་། །ཀུན་རྫོབ་ཙམ་དུ་ཡེ་ཤེས་པ། །གཤེགས་ནས་སླར་ཡང་འབྱོན་པར་གསོལ། །བཛྲ་
མཿ ཉེར་བསྡུ་བྱ། སྤྲོ་ན། ཧོཿ བདག་གིས་སྤྲུལ་པའི་དཀྱིལ་འཁོར་རྣམས། །བདག་ཐུགས་འོད་ཀྱིས་
རེག་མ་ཐག །ཕྱི་སྣོད་གཞལ་ཡས་ནང་བཅུད་ལྷ། །གསལ་བ་སྣོད་བཅུད་འོད་གསལ་
དུ། །བསྡུས་ཏེ་རྟེན་དང་བརྟེན་པར་ཐིམ། །རྟེན་ནི་བརྟེན་པ་དག་ལ་ཐིམ། །ཀུན་ཀྱང་རང་གི་
ཐུགས་ཀཱར་བསྡུ། །སྲུང་འཁོར་མི་བསྡུ་འོད་དུ་འབར། །ཐུགས་སྲོག་ཧཱུྃ་ཡང་འཇའ་ལྟར་
དུ། །དམིགས་མེད་འོད་གསལ་སྟོང་པའི་དབྱིངས། །སླར་ཡང་ཟིལ་གནོན་ཕྱག་གཉིས་
144

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
པ། །མཁའ་ལ་ཉི་ཤར་ཇི་བཞིན་གྱུར། །ཅེས་བསྒོམ། ཉེར་བསྡུ་འདི་རྒྱུད་སྡེ་སྤྱིའི་དབང་དུ་བྱས་ཀྱི། ལྕགས་སྡིག་རང་གཞུང་
གི་མངོན་རྟོགས་དང༌། སྒྲུབ་ཐབས་རྣམས་སུ་མེད་པས་མ་བྱས་ཀྱང་ལེགས་སོ། །སྨོན་ལམ་ནི། ཨེ་མ་ཧོཿ འདི་དགེ་རྣམ་དཀར་
གདེངས་ཅན་དབང་པོ་ཡིས། །བདག་ལ་དངོས་གྲུབ་རྣམ་གཉིས་བེེ་ཌཱུརྱ། །བསྩལ་དེས་འགྲོ་བ་
ཀུན་གྱི་རེ་བའི་དོན། །འབད་མེད་སྐོང་བ་ཉིད་དུ་དེང་གྱུར་ཅིག །འཇམ་དཔལ་ཇི་ལྟར་མཁྱེན་
ཅིང་དཔའ་བ་དང་། །ཀུན་ཏུ་བཟང་པོ་དེ་ཡང་དེ་བཞིན་ཏེ། །དེ་དག་ཀུན་གྱི་རྗེས་སུ་བདག་སློབ་
ཅིང༌། །དགེ་བ་འདི་དག་ཐམས་ཅད་རབ་ཏུ་བསྔོ། །དུས་གསུམ་གཤེགས་པའི་རྒྱལ་བ་ཐམས་
ཅད་ཀྱིས། །བསྔོ་བ་གང༵་ལ་མཆོག་ཏུ་བསྔགས་པ་དེས། །བདག་གི་དགེ་བའི་རྩ་བ་འདི་ཀུན་
ཀྱང༌། །བཟང་པོ་སྤྱོད་ཕྱིར་རབ་ཏུ་བསྔོ་བར་བགྱི། །ཤིས་བརྗོད་ནི། ཧཱུཾ། ཤེས་བྱ་ཀུན་ལ་མ་རྨོངས་
པའི། །བླ་མ་རྣམས་ཀྱི་བཀྲ་ཤིས་ཤོག །དངོས་གྲུབ་མ་ལུས་སྟེར་བའི་དཔལ། །ཡི་དམ་མཁའ་
འགྲོའི་བཀྲ་ཤིས་ཤོག །མཐུ་དཔུང་ནུས་པ་མཆོག་ལྡན་པ། །ཆོས་སྐྱོང་སྲུང་མའི་བཀྲ་ཤིས་
ཤོག །ལེགས་པའི་ཡོན་ཏན་རབ་རྒྱས་པ། །ཅི་བསམ་འགྲུབ་པའི་བཀྲ་ཤིས་ཤོག །སྐུ་གསུང་
145

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཐུགས་དང་ཡེ་ཤེས་ལྔ། །ཕྱག་རྒྱ་ཆེན་པོའི་བཀྲ་ཤིས་ཤོག །ཅེས་སོ། །རྒྱུན་སྤྱོད་དུས་ཀུན་ཏུ་སྣང་གྲག་རྟོག་གསུམ་
ཐམས་ཅད་ལྷ་སྔགས་ཏིང་འཛིན་ཀྱི་རྣམ་རོལ་དུ་མོས་ཤིང་ཤར་བ་ལས་མི་འདའ་བར་བྱ་བར་གལ་ཆེའོ། །ཟླ་གསང་གཏུམ་པོའི་འོད་སྣང་ཆེར་འབར་
བའི། །ཟེར་ཕྲེང་ཕྲིན་ལས་ཕྱོགས་བརྒྱར་སྤྲོ་བ་འདིས། །ཐར་འདོད་བློ་ཡི་པད་ཚལ་རྒྱས་པ་དང༌། །ལོག་ལྟའི་ཀུ་མུད་འཇོམས་པ་ཅིག་ཅར་བྱས། །བློ་
གྲོས་སྤྲིན་སྔོན་རོལ་པ་ལས་འོངས་པའི། །ཕྲིན་ལས་གྲུ་ཆར་རྟག་ཏུ་འབེབས་འདི་ཡིས། །འགྲོ་ཁམས་བྱང་ཆུབ་མྱུ་གུ་ཆེར་བསྲིངས་ནས། །དཔལ་
མགོན་འབྲས་དྲུག་སྨིན་ལ་བདག་ཡིད་སྤྲོ། །འདིར་ཉེས་གཞན་སྐྱོན་མ་ཡིན་བདག་གིས་ནོངས། །གཞན་ལེགས་འདི་རུ་མ་འཛུད་ལྷད་ཡིན་
ཕྱིར། །ཡུལ་འདྲེའི་ཁོལ་པོ་མགོ་སྐྱེས་ཁུར་འཆང་བས། །དེང་སང་ས་སྟེང་ཁྱབ་དང་འདི་མི་མཉམ། །དེ་ལྟར་འཇམ་དཔལ་གཤིན་རྗེ་ཚེ་བདག་ལྕགས་
སྡིག་གནམ་ཐོག་མེའི་སྐོར་གྱི་ཕྲིན་ལས་སྙིང་པོ་བསྡུས་པ་ཞེས་བྱ་བ་འདིའང་འོན་རིན་ཆེན་བྲག་གི་བླ་མ་དགེ་སློང་དཀོན་མཆོག་ལྷུན་གྲུབ་ནས་ནན་གྱིས་
བསྐུལ་བའི་ངོར།
རང་ཉིད་ཀྱིས་ཉམས་སུ་བླང་བ་དང་དོན་གཉིས་སྒྲུབ་འདོད་སྙིང་ལ་བརྣགས་པའི་སྐལ་ལྡན་གཞན་ལའང་ཕན་པའི་བསམ་པ་ཉེ་བར་
བཞག་སྟེ། ལྕགས་སྡིག་མགོ་བོ་ལས་ཆད་པའི་ཆོས་སྡེ་སྒྲུབ་ཐབས་སྙིང་གཟེར་ནག་པོ། བརྡུང་པའི་རྭ་གཉིས་ལས་ཨུར་མོ་གྱང་འགྱེལ་ལས་
བཞི། གཉེར་མ་དང་པོ་གསུམ་ལས་སྒྲུབ་ཐབས་མངོན་རྟོགས་བསྟོད་བསྐུལ་ཆེ་བ་གསུམ། སྟོད་དྲིལ་ཉི་མ་ཤར་བ་ལས་བྱང་ཆུབ་སྒྲུབ་པའི་ཆོས་སྡེ་
སོགས་ལྕགས་སྡིག་གནམ་ཐོག་མེའི་སྐོར་གནུབས་ལུགས་གཙོར་བྱས་སིངྒ་ལའི་སློབ་དཔོན་འཇམ་དཔལ་བཤེས་གཉེན་དང༌། ཨུ་རྒྱན་གྱི་མཁན་པོ་
146

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
པདྨ་སཾ་བྷ་ཝ་དང་། རྒྱ་གར་གྱི་ཁྲག་འཐུང་ནག་པོ་དང༌། དུར་ཁྲོད་ཀྱི་སློབ་དཔོན་ཁྲག་འཐུང་ནག་པོ་དང༌། ཕུང་བྱེད་ཤནྟིཾ་གརྦྷ་སོགས་ནས་
བརྒྱུད། སློབ་དཔོན་བ་སུ་དྷ་རས་གནུབས་སངས་རྒྱས་ཡེ་ཤེས་ལ་གཏད། དེས་ཕ་བོང་གཡུ་སྒོར་སྦས་པ་རྒྱ་ཞང་ཁྲོམ་གྱིས་གཏེར་དུ་བཞེས་པ། ལས་
བྱང་སྡིག་པ་སྙིང་འཛིང་གི་སྔགས་དང་སློབ་དཔོན་འཇམ་དཔལ་བཤེས་གཉེན་གྱིས་ནུབ་ཕྱོགས་སིངྒ་ལ་དམར་སྨུག་ཚལ་གྱི་དུར་ཁྲོད་དུ་ཚེ་བདག་ནག་
པོའི་རྒྱུད་དོན་བསྡུས་ཏེ་མཛད་ཅིང་སྒྲུབ་པ་སོགས་ཀྱི་པད་གནུབས་ཐུན་མོང་གི་ཡིག་སྣ་འགའ་ཞིག་ལེགས་པའི་ཆ་རྣམས་ཀྱང་བསྡུས། གནུབས་
ལུགས་གཙོར་བཏོན་ལ་པད་ལུགས་དང་ཡང་མི་འགལ་བར་བགྱིས་པ་འདི་ལ། ཟླ་གསང་རྒྱུད་སྡེ་རྩ་བཤད་མན་ངག་ཕྱི་མའི་རྒྱུད་སོགས་རྒྱུད་ཆེན་བཅུ་
ཕྲག་གསུམ་ལྷག་ལ་འདྲིས་པར་བྱས་ཤིང༌། ལྷག་པར་ཚེ་བདག་གནུབས་ལུགས། ཕྱི་སྐོར་ལྕགས་འདྲ། ནང་སྐོར་ཐོག་འདྲ། གསང་སྐོར་གནམ་ཐོག་
མེའི་སྐོར་གནམ་ལྕགས་ཆོས་སྡེ་ཆེན་པོ་གསུམ་ལ་གཞན་གྱི་དྲིང་མི་འཇོག་པའི་ངེས་པ་རྙེད་པར་བྱས། པད་ལུགས་སོགས་གཞུང་འདིའི་ཐུན་མོང་གི་
གསུང་ཙམ་དུ་འགྲོ་བའི་ཆོས་སྐོར་རྣམས་ལའང་གོམས་པར་བྱས་པ། སྐྱུ་རའི་གདུང་ལས་ཤཱཀྱའི་དགེ་སློང་དུས་མཐའི་སྔགས་པ་ཐུགས་ཀྱི་རྡོ་རྗེ་ཞེས་
སམ་ཆོས་ཀྱི་གྲགས་པ་ཞེས་འབོད་པས། ལྕགས་ཡོས་ས་ག་ཅན་གྱི་དཀར་པོའི་རྒྱལ་བ་དང་པོར། འབྲི་དམ་པ་ཆོས་ཕྱུག་སྲ་བརྟན་རྡོ་རྗེའི་གནས་
མཆོག་ཏུ་འབད་པས་བྲིས་པ་པད་གནུབས་གཉིས་ཀའི་ཉམས་ལེན་མདོར་དྲིལ་དུ་གདམས་པ་ཟབ་ཅིང་གནད་ཆེ་བ་ཡིན་ནོ། །ལས་བྱང་འདི་ཁོང་པའི་
སྙིང་ལས་གཅེས་འཛིན་པར་རིགས་པ་ཡོད་དོ། །ལས་བྱང་འདིར་གཙོ་བོ། ཡུམ་གསུམ། སྤྲུལ་པ་གསུམ། གཤེད་བཞི། མོན་པ་བཞི། བདུད་
147

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བཞི། འཆི་བདག་བཅུ་གཉིས། གཤིན་རྗེ་སོ་གཉིས། སྒོ་བ་བཞི་རྣམས་ཏེ་གཙོ་བོའི་ཡུམ་གསུམ་མ་གཏོགས་གཞན་རྣམས་ཡབ་ཡུམ་སོ་སོར་མ་ཕྱེ་
ཞིང༌།
ཕྱིའི་ཁྱམས་ཀྱི་ཟ་གཤེད་འཁོར་ཡུག་གི་འོབས་སྲུང་མི་ཐེ་བར་དཀྱིལ་འཁོར་གྱི་ནང་དུ་ལྷ་གྲངས་དྲུག་ཅུ་རྩ་བདུན་ཡོད་དོ།། །།སརྦ་མངྒ་ལཾ།།
148